CELEX: 32020R2041
Language: ro
Date: 2020-12-11 00:00:00
Title: Regulamentul de punere în aplicare (UE) 2020/2041 al Comisiei din 11 decembrie 2020 de modificare a Regulamentului de punere în aplicare (UE) 2020/585 în ceea ce privește numărul de eșantioane care trebuie prelevate și analizate de fiecare stat membru în vederea retragerii Regatului Unit din Uniunea Europeană și din Comunitatea Europeană a Energiei Atomice (Text cu relevanță pentru SEE)

14.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 420/6
               
            
         REGULAMENTUL DE PUNERE ÎN APLICARE (UE) 2020/2041 AL COMISIEI
         din 11 decembrie 2020
         de modificare a Regulamentului de punere în aplicare (UE) 2020/585 în ceea ce privește numărul de eșantioane care trebuie prelevate și analizate de fiecare stat membru în vederea retragerii Regatului Unit din Uniunea Europeană și din Comunitatea Europeană a Energiei Atomice
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (1) a Consiliului, în special articolul 29 alineatul (2),
         având în vedere Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (2),
         întrucât:
         
                     (1)
                  
                  
                     Regulamentul de punere în aplicare (UE) 2020/585 al Comisiei (3)stabilește în anexa II numărul de eșantioane per stat membru care trebuie prelevate în scopul programului de control prevăzut de regulamentul respectiv, pentru a asigura respectarea limitelor maxime de reziduuri de pesticide și pentru a evalua expunerea consumatorilor la reziduurile de pesticide.
                  
               
                     (2)
                  
                  
                     Având în vedere retragerea Regatului Unit din Uniune și încheierea perioadei de tranziție la 31 decembrie 2020, sunt necesare adaptări pentru a asigura faptul că programul rămâne reprezentativ pentru piața Uniunii, iar numărul total de eșantioane rămâne suficient pentru îndeplinirea obiectivelor programului respectiv.
                  
               
                     (3)
                  
                  
                     În trecut, Regatul Unit a contribuit cu o cantitate semnificativă de eșantioane, în funcție de dimensiunea populației. Prin urmare, numărul de eșantioane care trebuie prelevate de Regatul Unit trebuie să fie adaptat în ceea ce privește Irlanda de Nord și în funcție de mărimea populației din acest teritoriu.
                  
               
                     (4)
                  
                  
                     Numărul de eșantioane colectate de statele membre trebuie, de asemenea, să fie adaptat în consecință pentru a menține un număr total suficient de eșantioane în ceea ce privește considerentul 3 din Regulamentul de punere în aplicare (UE) 2020/585.
                  
               
                     (5)
                  
                  
                     Prin urmare, este necesar ca Regulamentul de punere în aplicare (UE) 2020/585 să fie modificat în consecință.
                  
               
                     (6)
                  
                  
                     Pentru ca statele membre să își poată îndeplini obligațiile în materie de analize, prezentul regulament trebuie să se aplice la 1 ianuarie 2021.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa II la Regulamentul de punere în aplicare (UE) 2020/585 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 ianuarie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 11 decembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 70, 16.3.2005, p. 1.
         
            (2)  JO L 29, 31.1.2020, p. 7.
         
            (3)  Regulamentul de punere în aplicare (UE) 2020/585 al Comisiei din 27 aprilie 2020 privind un program de control multianual coordonat al Uniunii pentru 2021, 2022 și 2023 vizând asigurarea respectării limitelor maxime de reziduuri de pesticide și evaluarea expunerii consumatorilor la reziduurile de pesticide din și de pe alimentele de origine vegetală și animală (JO L 135, 29.4.2020, p. 1).
      
      
         
            ANEXĂ
            La punctul 5 din anexa II la Regulamentul de punere în aplicare (UE) 2020/585, tabelul se înlocuiește cu tabelul următor:
            
                        BE
                     
                     
                        15
                     
                  
                        BG
                     
                     
                        15
                     
                  
                        CZ
                     
                     
                        15
                     
                  
                        DK
                     
                     
                        12
                     
                  
                        DE
                     
                     
                        106
                     
                  
                        EE
                     
                     
                        12
                     
                  
                        IE
                     
                     
                        12
                     
                  
                        EL
                     
                     
                        15
                     
                  
                        ES
                     
                     
                        55
                     
                  
                        FR
                     
                     
                        78
                     
                  
                        HR
                     
                     
                        12
                     
                  
                        IT
                     
                     
                        75
                     
                  
                        CY
                     
                     
                        12
                     
                  
                        LV
                     
                     
                        12
                     
                  
                        LT
                     
                     
                        12
                     
                  
                        LU
                     
                     
                        12
                     
                  
                        HU
                     
                     
                        15
                     
                  
                        MT
                     
                     
                        12
                     
                  
                        NL
                     
                     
                        20
                     
                  
                        AT
                     
                     
                        15
                     
                  
                        PL
                     
                     
                        51
                     
                  
                        PT
                     
                     
                        15
                     
                  
                        RO
                     
                     
                        22
                     
                  
                        SI
                     
                     
                        12
                     
                  
                        SK
                     
                     
                        12
                     
                  
                        FI
                     
                     
                        12
                     
                  
                        SE
                     
                     
                        15
                     
                  
                        UK în ceea ce privește Irlanda de Nord (1)
                        
                     
                     
                        12
                     
                  
                        
                           NUMĂRUL TOTAL DE EȘANTIOANE: 683
                        
                     
                  
               (1)  În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special cu articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, prezentul regulament se aplică Regatului Unit și în Regatul Unit în ceea ce privește Irlanda de Nord.